open-index/open-wikipedia-markdown huggingface dataset:
கேரள சட்டமன்றத் தேர்தல், 2016

கேரளத்தில் உள்ள **140**தொகுதிகளுக்கும், 2016ஆம் ஆண்டின் மே பதினாறாம் நாள் தேர்தல் நடத்தப்பட்டது.. எல்.டி.எப், யூ.டி.எப், என்.டி.ஏ ஆகிய கட்சிக் கூட்டணிகள் பெரும்பாலான தொகுதிகளில் போட்டியிட்டன. தேர்தல் முடிவுகள் மே பத்தொன்பதாம் நாளில் அறிவிக்கப்பட்டன.

மொத்த வாக்காளர்களின் எண்ணிக்கை 2,60,19,284 ஆகும். ஆனால், இந்த சட்டமன்றத் தேர்தலில் 2,01,25,321 வாக்காளர்களே வாக்களித்தனர். அதாவது, வாக்களித்தோரின் சதவீதம் 77.35% ஆகும்.

## இடதுசாரி ஜனநாயக முன்னணி
### கட்சிகள்

## ஐக்கிய ஜனநாயக முன்னணி
### கட்சிகள்

## தேசிய ஜனநாயக கூட்டணி
### கட்சிகள்

## வேட்பாளர் பட்டியல்
* கேரளாவின் அனைத்துத் தொகுதிகளிலும் திரிணாமுல் காங்கிரசு போட்டியிட்டது. 70 தொகுதிகளுக்கான வேட்பாளர்களை அறிவித்தது. 
* பாசகவும் ஈழவ சமுதாயத்தின் சிறி நாராயண தரும பரிபாலன யோகம் என்ற இயக்கத்தின் **பாரத தரும சன சேனா** கட்சியும் கூட்டணி அமைத்துள்ளதாக அறிவித்தன.
* நாம் தமிழர் கட்சி கேரளாவின் தேவிகுளம் தொகுதிக்கு வேட்பாளரை அறிவித்தது.
* இடதுசாரி அணி (இடதுசாரி ஜனநாயக முன்னணி (கேரளா)) தங்கள் வேட்பாளர்களை அறிவித்தது.
* காங்கிரசு (ஐக்கிய ஜனநாயக முன்னணி (இந்தியா) வேட்பாளர்களை அறிவித்தது. 
*ஐக்கிய சனநாயக முன்னனியின் மூன்றாவது பெரிய கட்சியான கேரளா காங்கிரசு (மணி) தனது வேட்பாளர்களை அறிவித்தது 
* அதிமுக கேரள சட்டமன்றத்துக்கு ஏழு தொகுதிகளில் போட்டியிட வேட்பாளர்களை அறிவித்தது.

## வாக்குப் பதிவு
2016ஆம் ஆண்டின் மே மாதம் பதினாறாம் நாளில் கேரள சட்டமன்றத் தேர்தல் நடத்தப்பட்டது. இந்தத் தேர்தலில் 77.35 சதவீத வாக்குகள் பதிவாகின. மாவட்டவாரியான விவரங்கள்:

## முடிவுகள்
### கட்சிகள் வென்ற தொகுதிகள்

## சான்றுகள்


## இணைப்புகள்
*கேரளத் தேர்தல் ஆணையரின் தளம்
*ஐக்கிய ஜனநாயக முன்னணியின் தளம்
*இடதுசாரி ஜனநாயக முன்னணியின் தளம் 
*தேசிய ஜனநாயக முன்னணியின் தளம் 

பகுப்பு:கேரள சட்டமன்றம்
பகுப்பு:2016 தேர்தல்கள்
பகுப்பு:கேரள சட்டமன்றத் தேர்தல்கள்
இசுக்காண்டியம் சல்பேட்டு

**இசுக்காண்டியம் சல்பேட்டு** *(Scandium sulphate)* என்பது Sc2(SO4)3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும் கந்தக அமிலத்தினுடைய இசுக்காண்டியம் உப்பான இச்சேர்மம், விதைகள் முளைப்பதை மேம்படுத்துவதற்காக விவசாயத்தில் பயன்படுத்தப்படுகிறது. மிக நீர்த்த கரைசாலாக சோளம், பட்டாணி, கோதுமை மற்றும் பிற தாவரங்கள் சிலவற்றின் விதைகளைப் பதப்படுத்த இசுக்காண்டியம் சல்பேட்டு உபயோகப்படுகிறது.

## மேற்கோள்கள்

பகுப்பு:இசுக்காண்டியம் சேர்மங்கள்
பகுப்பு:சல்பேட்டுகள்
பகுப்பு:கனிம வேதியியல் சேர்மங்கள்
ரோனு புயல்

**ரோனு புயல்** (*Cyclonic Storm Roanu*)  வங்காள விரிகுடாவில் செயற்பாட்டில் உள்ள  வெப்ப மண்டலச் சூறாவளி ஆகும். இது இந்தியாவின் கிழக்குக் கடற்கரை மற்றும்  இலங்கை கடற்கரையில் பாதிப்பை ஏற்படுத்தியுள்ளது. 2016ஆண்டின் சூறாவளிப் பருவத்தின் முதல் புயலாக இது உள்ளது. ரோனு இலங்கையின் தென்பகுதியில் குறைந்த காற்றழுத்த தாழ்வுப் பகுதியாகத் தொடங்கியது. வடக்கு நோக்கி நகர்ந்து இது மே 19இல் புயலாக மாறியது;  தரைபகுதியைக் கடந்ததால் இது வலிவிழந்தது. ஆனால் மீண்டும்  வலிவுற்று வங்காளதேச கடற்கரையை நோக்கி நகர்ந்து வருகின்றது.

ரோனு புயலால் இலங்கையில் குறைந்தது 71 பேர் உயிரிழந்துள்ளனர்; வங்காளதேசத்தில் 19 பேர் உயிரிழந்துள்ளனர். ரோனு புயலால் இந்தியாவின்  தமிழ்நாடு, ஆந்திரப் பிரதேசம், ஒடிசா மாநிலங்களில் கனமழை பெய்துள்ளது. இது கடற்கரையோரமாகவே வடகிழக்கு திசையில் நகர்ந்து வருகின்றது; வங்காளதேசத்தின் கடற்கரையில் நிலப்பகுதியை அடையும் என எதிர்பார்க்கப்படுகின்றது.

## இலங்கையில் தாக்கம்
thumb|இடது|புயலின் பாதை
குறைந்த காற்றழுத்தப் பகுதி உருவானவுடனேயே இலங்கையின் வானிலை மையம் மே 13 அன்று எச்சரிக்கை வெளியிட்டது. மீனவர்கள் பாதுகாப்பாக இருக்கும்படி அறிவுறுத்தப்பட்டனர். பின்னர், தேசிய கட்டிட ஆராய்ச்சி அமைப்பு (NBRO) பதுளை, மொனராகலை, கண்டி, இரத்தினபுரி, குருணாகல், நுவரெலியா, கேகாலை, மாத்தளை மாவட்டங்களில் நிலச்சரிவுகள் ஏற்படலாம் என  எச்சரிக்கை விடுத்தது. அரசுத்தலைவர் மைத்திரிபால சிறிசேன உள்ளாட்சி அதிகாரிகளுக்கு உடனடி நிவாரண நடவடிக்கைகளை எடுக்க ஆணையிட்டார். பேரிடர் மேலாண்மை அமைச்சர், படைத்துறைச் செயலர், முப்படைகளின் தளபதிகள் மற்றும் காவல்துறை தலைமை ஆய்வாளர் ஆகியோருக்கு தகுந்த நடவடிக்கைகள் எடுக்க ஆணைகள் பிறப்பிக்கப்பட்டன.

இலங்கையின் பேரிடர் மேலாண்மை மையம் (DMC) மே 16 அன்று வெள்ள எச்சரிக்கை வெளியிட்டனர்; களனி கங்கையும்  மகா ஓயாவும் கனமழையால் வெள்ளப் பெருக்கெடுத்தன. புயல் தாக்கத்தால் இலங்கையில் பெருமழை பெய்தது.  இதனால் விளைந்த வெள்ளத்திலும் நிலச்சரிவுகளிலும்  37 பேர் உயிரிழந்தனர். தவிரவும் புயலால் 134,000 மக்கள் வீடிழந்தனர். மே 21 வரை உயிரிழந்தோர் எண்ணிக்கை 71ஆக உயர்ந்துள்ளது; குறைந்தது 127 பேர் காணாமல் போயுள்ளனர். இலங்கையின் பேரிடர் மேலாண்மை மையம் 2010க்குப் பிறகு மிகக் கூடுதலான மழையை நாடு பெற்றுள்ளதாக அறிவித்தது. நிலச்சரிவுகளால் கேகாலை மாவட்டத்தில் மூன்று சிற்றூர்கள் புதைபட்டன.

## மேற்சான்றுகள்

## வெளி இணைப்புகள்

*01B.ROANU  from the U.S. Naval Research Laboratory
பகுப்பு:இலங்கையில் சூறாவளிகள்
பகுப்பு:இந்தியாவில் சூறாவளிகள்
பகுப்பு:2016 நிகழ்வுகள்
தோர்ட்வெய்தைட்டு

**தோர்ட்வெய்தைட்டு** *(Thortveitite)* என்பது (Sc,Y)2Si2O7 என்ற மூலக்கூற்று வாய்ப்பாடு கொண்ட ஒரு கனிமம் ஆகும். இசுக்காண்டியம் இட்ரியம் சிலிக்கேட்டைப் பகுதிப்பொருளாகக் கொண்ட இக்கனிமமே இசுக்காண்டியத்தின் முதன்மையான ஆதார மூலப்பொருளாகும். பாறை போன்ற பெக்மாதைட்டுகளாக தோன்றும் இக்கனிமத்தை நார்வே நாட்டு பொறியாளர் ஒலாசு தோர்ட்வெய்ட் கண்டறிந்ததால் இப்பெயர் பெற்றது. சாம்பல்-பச்சை, கருப்பு அல்லது சாம்பல் நிறத்தில் தோர்ட்வெய்தைட்டு கனிமம் காணப்படுகிறது.

2004 ஆம் ஆண்டில் ஒளிபுகும் இரத்தினம் போன்ற தரத்தில் தோர்ட்வெய்தைட்டு கனிம மாதிரியொன்று கண்டறியப்பட்டது. 2008 ஆம் ஆண்டு வெளிவந்த மணிக்கற்கள் ஆய்விதழின்  தொகுதி 31 இல் இதைப்பற்றிய குறிப்பும் காணப்படுகிறது.

பன்னாட்டு கனிமவியல் சங்கம் தோர்ட்வெய்தைட்டு கனிமத்தை Tvt என்ற குறியீட்டால் அடையாளப்படுத்துகிறது.

## மேற்கோள்கள்

*Webmineral
*Mindat
*
* 

பகுப்பு:கனிமங்கள்
பகுப்பு:இசுக்காண்டியம் கனிமங்கள்
பகுப்பு:இட்ரியம் கனிமங்கள்
பகுப்பு:சிலிக்கேட்டுகள்
பகுப்பு:ஒற்றைச்சரிவச்சுக் கனிமங்கள்
மேற்கு வங்காள சட்டமன்றத் தேர்தல், 2016

**மேற்கு வங்காள சட்டமன்றத் தேர்தல், 2016** ஆறு கட்டமாக  நடந்தது. மொத்தம் உள்ள 295 தொகுதிகளில் 294 தொகுதிகளுக்கு தேர்தல் நடந்தது... தேர்தல் முடிவுகள் மே பத்தொன்பதாம் நாளில் அறிவிக்கப்பட்டன. தேர்தலில் திரிணாமுல் காங்கிரசு **211** தொகுதிகளில் வென்று பெரும்பான்மையுடன் ஆட்சி அமைக்கிறது.காங்கிரசு **44** தொகுதிகளில் வென்றது.  இடது முன்னணி **32** தொகுதிகளில் வென்றது.

## வேட்பாளர்கள்
திரிணாமுல் காங்கிரசு யாருடனும் கூட்டணி சேராமல் தனியாக போட்டியிடும் என்ற மம்தா பானர்சி அனைத்து தொகுதிகளுக்கும் வேட்பாளர்களை அறிவித்தார். பவானிபூர் தொகுதியில் போட்டியிடும் மம்தா பானர்சியை எதிர்த்து பாசக சுபாசு சந்திர போசு குடும்பத்தைச் சேர்ந்த சந்திர குமார் போசை வேட்பாளராக நிறுத்தியது. மம்தா பானர்சியை எதிர்த்து காங்கிரசு ஓம் பிரகாசு மிசுராவை நிறுத்தியது காங்கிரசிற்கும் மார்க்சிய பொதுவுடமை கட்சிக்கும் திரிணாமுல்லை எதிர்ப்பதற்காக புரிந்துணர்வு உடன்பாடு எட்டப்பட்டது. பாசக 194 தொகுதிகளுக்கு வேட்பாளர்களை அறிவித்தது.

## வாக்குப்பதிவு

## முடிவுகள்
மேற்கு வங்காள சட்டமன்றத் தேர்தல், 2016 முடிவுகள்.

## மேலும் காண்க
* கேரள சட்டமன்றத் தேர்தல் (2016)
* தமிழ்நாடு சட்டமன்றத் தேர்தல், 2016

## சான்றுகள்


## இணைப்புகள்

பகுப்பு:2016 தேர்தல்கள்
பகுப்பு:மேற்கு வங்காள சட்டமன்றத் தேர்தல்கள்
பகுப்பு:மேற்கு வங்காள சட்டமன்றம்
கமோர்டா தீவு

**கமோர்டா தீவு** (*Kamorta Island*) என்பது இந்தியாவின் நிக்கோபார் தீவுத் தொடரைச் சேர்ந்த ஒரு தீவாகும். இத்தீவு இந்தியப் பெருங்கடலின் வடகிழக்கில் வங்காள விரிகுடா மற்றும் அந்தமான் கடல் ஆகியவற்றுக்கு இடையில் உள்ளது.
## மக்கள் வகைப்பாடு
**[[கமோர்ட்டா|கலாடாப்பு]]** என்னும் தீவுப்பகுதியே, இத்தீவின் ஒரு முதன்மை கிராமம் ஆகும். 2011 இந்திய மக்கள் கணக்கெடுப்பின்படி இத்தீவில் 915 வீடுகள் உள்ளன.
வடக்கிலிருந்து தெற்காக இத்தீவின் கிராமங்களின் பட்டியலும், மக்கள் தொகையும்:
* காகானா, நன்கௌரி, 265, 
* காகானா தெற்கு, 5,
* நீச்சி டாப்பு, 2, 
* பில்பிலோ, 280, 
* விகாஸ் நகர், 235, 
* கரன் ,5, 
* டரிங், 110, 
* மரூ,0 , 
* சனோல், 13, 
* பெரெயினக், 188, 
* சோட்டா இனக்,239 , 
* சனூச், 15, 
* பன்டர்கரி,23 , 
* கமோர்ட்டா,1870, 
* ரம்சூ, 98, 
* டொமாரி,10 , 
* சாங்குவா,136 , 
* முனாக், 117, 
* பேயுகா,24 , 
* நொட், 9, 
* அலுகியான்,46 , 

## நிர்வாகம்
இத்தீவு நான்கவுரி டிசில் நகரியத்தைச் சேர்ந்தது. 

## படங்கள்

File:Map of Nicobar Islands-en.png|நிலப்படம்


## மேற்கோள்கள்

பகுப்பு:அந்தமான் நிக்கோபார் தீவுகளின் தீவுகள்
பகுப்பு:நிகோபார் மாவட்டம்
தாவிசைட்டு

**தாவிசைட்டு** *(Davisite)* என்பது (CaScAlSiO6 என்ற மூலக்கூற்று வாய்ப்பாடு கொண்ட ஒரு கனிமம் ஆகும். மிகவும் அரிய வகை பைராக்சின் தொகுதி வகைக் கனிமமான இக்கனிமத்தில் இசுக்காண்டியம் தனிமம் பெரும்பான்மையாக உள்ளது.   இசுக்காண்டியம் ஒத்த மற்ற எசெனைட்டு, கிராசுமானைட்டு மற்றும் குசிரோயிட்டு போன்ற பைராக்சின் தொகுதி வகை கனிமங்களின் சார்பாக இக்கனிமம் நிற்கிறது.  அத்தியாவசியமான இசுக்காண்டியத்தைக் கொண்டுள்ள பற்றாக்குறை கனிமமாக தாவிசைட்டு கனிமம் காணப்படுகிறது

## மேற்கோள்கள்

பகுப்பு:கனிமங்கள்
பகுப்பு:இசுக்காண்டியம் கனிமங்கள்
பகுப்பு:கால்சியம் கனிமங்கள்
பகுப்பு:அலுமினியம் கனிமங்கள்
பகுப்பு:சிலிக்கேட்டுகள்
பகுப்பு:ஒற்றைச்சரிவச்சுக் கனிமங்கள்
பவானிபூர் சட்டமன்றத் தொகுதி, மேற்கு வங்காளம்

**பவானிபூர் சட்டமன்றத் தொகுதி** (*Bhabanipur Assembly constituency*, ভবানীপুর বিধানসভা কেন্দ্র) என்பது இந்தியாவின் மேற்கு வங்காள மாநிலத்திலிருக்கும் கொல்கத்தா நாடாளுமன்ற தொகுதிக்குள் 2011 ஆம் ஆண்டு உருவாக்கப்பட்ட ஒரு சட்டமன்றத் தொகுதி ஆகும். தொகுதி மறுசீரமைப்பின்படி காலிகட் தொகுதி இல்லாமற்போனது. பவானிபூர் சட்டமன்ற தொகுதியில் 2011 ஆம் ஆண்டு நடந்த தேர்தலில் திரிணமூல் காங்கிரசு தலைவர் மம்தா பானர்ஜி 77.46 சதவிகித வாக்குகள் பெற்று வெற்றி பெற்றார்.

### தொகுதியில் அடங்கியுள்ள பகுதிகள்
பவானிபூர் சட்டமன்றத் தொகுதியில் கொல்கத்தா மாநகராட்சியை சார்ந்த 63, 70, 71, 72, 73, 74, 77 மற்றும் 82 ஆகிய வார்டுகள் உள்ளன.

## வெற்றி பெற்றவர்கள்

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
உமறு இப்னு அல்-கத்தாப் பள்ளிவாசல்

**ஒமார் இபன் அல்-கதாப் பள்ளிவாசல்** (*Mosque of Omar Ibn Al-Khattab*) கொலொம்பியாவின் லா வகீரா மாநிலத்தில் (உள்ளூர்: *டிபார்ட்மென்ட்*) மைகாவ் நகராட்சியில் அமைந்துள்ள பள்ளிவாசல் ஆகும்.  இலத்தீன் அமெரிக்காவில்  அமைந்துள்ள மூன்றாவது பெரிய பள்ளிவாசலாக இது விளங்குகின்றது. இந்த வலயத்தில் உள்ள ஒரே பள்ளிவாசல் என்பதால் உள்ளூரில் இதனை  “லா மெசுகிட்டா” (“பள்ளிவாசல்”) என்றே அழைக்கின்றனர். இந்தப் பள்ளிவாசலும் தர் அலர்கான் பள்ளியும் இப்பகுதியில் இசுலாமிய சமயத்திற்கும் பண்பாட்டிற்கும் மையங்களாக விளங்குகின்றன. இந்தப் பள்ளிவாசல் 1997ஆம் ஆண்டு செப்டம்பர் 17 அன்று திறக்கப்பட்டது.  இரண்டாம் சுன்னி இசுலாம் கலீஃப் உமறு இப்னு அல்-கத்தாப் பெயர் சூட்டப்பட்டுள்ளது. இதனை ஈரானிய கட்டிடவடிவியலாளர் அலி நமாசி வடிவமைத்து, பொறியாளர் ஓசுவால்டோ விர்சைனோ பான்டால்வோவால் இத்தாலிய பளிங்குக் கற்களைப் பயன்படுத்தி கட்டப்பட்டது. இங்கு எளிதாக 1,000 நபர்கள் தொழ முடியும்.
## உட்புறம்
நுழைவில் அராபிய எழுத்துகளால் அலங்கரிக்கப்பட்ட பெரிய திறந்தவெளி கூடம்  உள்ளது. உட்சென்றால் முந்தையதை விடப் பெரிய மற்றுமொரு கூடம்  உள்ளது; இது ஆண்கள் தொழ பயன்படுத்தப்படுகின்றது. நோன்புக்காலங்களில் நோன்பு முடிகின்ற நேரத்தில் சந்திக்கின்ற இடமாகவும் இது உள்ளது. இந்தக் கூடத்தின் மாடத்தில் அழகாக செதுக்கப்பட்ட சிற்பங்கள் உள்ளன.  மெக்காவை நோக்கிய பெண்களுக்கான தொழுகைக் கூடமும் உள்ளது. இது ஆண்களின் தொழுகைக் கூடத்திற்கு மேலாக அமைந்துள்ளது. கட்டிடத்தின் மேற்பகுதியை மினார் கோபுரங்கள்  சீர் செய்கின்றன.

பெரிய படிகளுக்கு கீழே இறந்தவர்களுக்கு ஈமச்சடங்குகள் செய்யும் வசதி கொண்ட அறை உள்ளது; சடங்குகளுக்குப் பிறகு உடல் உள்ளூர் இசுலாமியக் கல்லறைக்கு எடுத்துச் செல்லப்படுகின்றது.

## இதனையும் காண்க
* கொலம்பியாவில் இசுலாம்
* அல் அக்சா பள்ளிவாசல்-- யெருசலம்
* ஜாமா பள்ளி- டெல்லி
* மஸ்ஜிதுல் ஹராம் -- மக்கா
* அல்-மஸ்ஜித் அந்-நபவி -- மதினா

## மேற்சான்றுகள்

## வெளி இணைப்புகள்
* La mezquita de Maicao (Colombia) cumple diez años, 16 September 2007
* Cumple Diez Años de Fundada la Mezquite de Maicao, Corazón de los Musulmanes Guajiros , Sep. 19, 2007
* Foto Panoramio 

பகுப்பு:1997 நிகழ்வுகள்
பகுப்பு:கொலம்பியாவில் உள்ள பள்ளிவாசல்கள்
கொலம்பியாவில் இசுலாம்

**கொலம்பியாவில் இசுலாம் ** மக்கள்தொகை 14,000 (0.03 %) ஆக மதிப்பிடப்பட்டுள்ளது. கொலொம்பியாவில் சான் ஆன்ட்ரெசு, பொகோட்டா, லா வகீரா, நாரினோ, சான்டா மார்டா போன்ற பல மையங்களில்  இசுலாமிய அமைப்புகள் உள்ளன. கொலம்பியாவில்  அகமதியா சமூகத்தினரும் உள்ளனர். பொகோட்டா, மைகாவ் நகரங்களில் இசுலாமிய துவக்க, இடைநிலைப் பள்ளிகளும்  உள்ளன. மைகாவில் கண்டத்தின் மூன்றாம் மிகப் பெரிய பள்ளிவாசலான உமறு இப்னு அல்-கத்தாப் பள்ளிவாசல் உள்ளது.

கொலம்பியாவிற்கு 19ஆவது நூற்றாண்டின் இறுதியிலும் இருபதாம் நூற்றாண்டின் துவக்கத்திலும் சிரியா, லெபனான், பாலத்தீனம் போன்ற நாடுகளிலிருந்து அராபியர் குடிபெயர்ந்துள்ளனர்.
## மேற்சான்றுகள்

பகுப்பு:கொலம்பியாவில் இசுலாம்
பகுப்பு:நாடுகள் வாரியாக இசுலாம்
மைசூர் சந்தன சவக்காரம்

**மைசூர் சந்தன சவக்காரம்** (*Mysore Sandal Soap*; கன்னடம்: ಮೈಸೂರ್ ಸ್ಯಾಂಡಲ್ ಸೋಪ್) என்பது ஒரு நிறுவனத்தின் சோப்பு ஆகும். இது கர்நாடக அரசு நிறுவனமான, கர்நாடக சோப்ஸ் அண்ட் டிடர்ஜண்ட் நிறுவனத்தின் தயாரிப்பாகும். இந்த சவர்க்காரம் 1916 முதல் தயாரிக்கப்படுகிறது. இந்நிறுவனம் மைசூர் மன்னரான நான்காம் கிருட்டிணராச உடையாரால் பெங்களூரில் துவக்கப்பட்டது. இந்நிறுவனம் முதன்மையாக மைசூர் நாட்டில் கிடைக்கின்ற சந்தன மரங்களைக் கொண்டு சந்தன எண்ணெய் எடுத்து ஐரோப்பாவுக்கு ஏற்றுமதி செய்யும் நோக்கத்துடன் தொடங்கப்பட்டது. ஆனால் முதல் உலகப்போரின் காரணமாக ஐரோப்பாவுக்கு ஏற்றுமதி செய்ய இயலாத நிலை ஏற்பட்டது. இந்த ஆலையிலிருந்து 1918 ஆம் ஆண்டிலிருந்து சந்தன சவர்க்காரங்கள் விற்பனைக்கு வந்தன. 1980, இந்நிறுவனம் பொதுத்துறை நிறுவனமாக்கப்பட்டு, இந்நிறுவனத்துடன் சிமோகா, மைசூர் ஆகிய இடங்களில் இருந்த சந்தன எண்ணெய் தொழிற்சாலைகளை இதனுடன் இணைத்தனர். மைசூர் சாண்டல் சோப் ஒன்றுதான் உலகின் 100% சுத்தமான சந்தன எண்ணெய் கொண்டு தயாரிக்கப்படும் சவர்க்காரம் ஆகும். இது புவிசார் குறியீட்டைப் பெற்றுள்ளது. 2006, ஆண்டு இந்திய துடுப்பாட்ட வீரர் மகேந்திர சிங் தோனி மைசூர் சாண்டலின் விளப்பரத்தூதராக ஒப்பந்தம் செய்யப்பட்டார்.2012 ஆம் ஆண்டு மில்லினியம் எனும் உயர் விலை கொண்ட சவர்க்காரத்தை இந்நிறுவனம் அறிமுகப்படுத்தியது. 150 கிராம் சவர்க்காரத்தின் விலை ரூ.720 ஆகும். இந்த சவர்க்காரத்தில் 3 விழுக்காடு சுத்தமான சந்தன மர எண்ணெய் சேர்க்கப்பட்டிருப்பது இதன் சிறப்பம்சமாக உள்ளது.
விப்ரோ நிறுவனத் தலைவர் அசிம் பிரேம்ஜி மைசூர் சாண்டல் நிறுவனத்தைக் கையகப்படுத்த முயன்றபோது, இதன் ஊழியர்களின் கடும் எதிர்ப்புக் காரணமாக அந்த முயற்சியைக் கர்நாடக அரசு கைவிட்டது. ஆண்டுக்கு 40-50 கோடி ரூபாய் லாபம் ஈட்டிவரும் அரசு நிறுவனத்தின் பங்குகளை விலக்கிக்கொள்ளும் திட்டம் ஏதும் இல்லை என்றும், எதிர்காலத்தில் ஆண்கள் குழந்தைகளுக்கான பொருட்கள் மற்றும் கிருமி நாசினி ஆகியவையும் தயாரிக்க திட்டமிட்டிருப்பதாக கர்நாடக அரசின் கூடுதல் தலைமைச் செயல் அதிகாரி ரத்ன பிரபா தெரிவித்தார். 

## வெளி இணைப்புகள்
* மைசூர் சாண்டல் சோப் இணையதளம்

## குறிப்புகள்

பகுப்பு:கர்நாடக பொருளாதாரம்
பகுப்பு:மைசூர்
பகுப்பு:இந்திய புவிசார் குறியீடுகள்
சேற்றில் மனிதர்கள்

***சேற்றில் மனிதர்கள்*** என்பது *[[ராஜம் கிருஷ்ணன்]]* எழுதிய நாவலாகும். இந்நாவல் 1982இல் வெளியானது. இது பாரதிய பாஷா பரிஷத் பரிசு மற்றும் இலக்கியச் சிந்தனை பரிசு போன்ற இரண்டையும் பெற்ற நாவல் ஆகும். இதன் நூலட்டையை வடிமைத்தவர் கே. உமா ஆவார். இந்நாவலை ஜெயகனேஷ் ஓப்செட் பதிப்பகம் வெளியிட்டுள்ளது.

## மேற்கோள்கள்

## வெளியிணைப்புகள்
* சேற்றில் மனிதர்கள் - முழுதும் - சென்னைநூலகம்.காம்

பகுப்பு:தமிழ்ப் புதினங்கள்
கிழக்கு லண்டன் மசூதி

**கிழக்கு லண்டன் மசூதி** (*East London Mosque *) இங்கிலாந்தின் லண்டன் நகரில் ஒயிட்சேப்பல் சாலையில் அமைந்துள்ள பள்ளிவாசல் ஆகும்.  இங்கிலாந்தில் அமைந்துள்ள மிகப்பெரிய பள்ளிவாசலாக இது விளங்குகின்றது.இந்தப் பள்ளிவாசலும் லண்டன் முசுலிம் மையமும் இப்பகுதியில் இசுலாமிய சமயத்திற்கும் பண்பாட்டிற்கும் மையங்களாக விளங்குகின்றன. இந்தப் பள்ளிவாசல் 1985 ஆம் ஆண்டு திறக்கப்பட்டது. இங்கு 7,000 நபர்கள் தொழ முடியும்.
 இந்த மசூதி இங்கிலாந்து நாட்டிலேயே முதன்முதலில் 1986 ல் ஒலிப்பெருக்கி பயன்படுத்த அனுமதிக்கப்பட்ட மசூதி ஆகும்.

## அமைப்பு

இம்மசூதியில் 7,000 நபர்கள் தொழலாம்.உள்ளே நூலகம்,பல பயன்பாட்டு அறை,வானொலி நிலையம்,கருத்தரங்கு அறை ஆகியவை உள்ளன..இந்த கருத்தரங்கு அறை நோன்புக்காலங்களில் நோன்பு முடிகின்ற நேரத்தில் சந்திக்கின்ற இடமாகவும் இது உள்ளது.கட்டிடத்தின் மேற்பகுதியை 3 மினார் கோபுரங்கள்  சீர் செய்கின்றன.தகருத்தரங்கு அறை ங்க நிற குவிமாடம் மேற்பகுதியில் உள்ளது.

## லண்டன் முசுலிம் கலாச்சார மையம்

கிழக்கு லண்டன் மசூதியும் லண்டன் முசுலிம் கலாச்சார மையமும் இப்பகுதியில் இசுலாமிய சமயத்திற்கும் பண்பாட்டிற்கும் மையங்களாக விளங்குகின்றன.லண்டன் முசுலிம் கலாச்சார மையம் 2001 ல் இளவரசர் சார்லசால் தொடங்கிவைக்கப்பட்டது. தொடக்க விழாவில் 15,000 நபர்கள் கலந்து கொண்டனர்.

## விருது
2008 ஆம் ஆண்டு அக்டோபரில் கிழக்கு லண்டன் மசூதி மற்றும் லண்டன் முஸ்லீம் மையம் ஆகியவற்றிற்கு "உலக அமைதி மற்றும் ஒற்றுமைக்காக" இஸ்லாமிய சேனல் மையம் சார்பாக சிறந்த மசூதி விருது வரங்கப்பட்டது.
## இதனையும் காண்க
* அல் அக்சா பள்ளிவாசல்-- யெருசலம்
* ஜாமா பள்ளி- டெல்லி
* மஸ்ஜிதுல் ஹராம் -- மக்கா
* அல்-மஸ்ஜித் அந்-நபவி -- மதினா

## மேற்சான்றுகள்

## வெளி இணைப்புகள்
* கிழக்கு லண்டன் மசூதி இணையத்தளம் 

பகுப்பு:இங்கிலாந்தில் உள்ள பள்ளிவாசல்கள்
ஏடன்

**ஏடன்** (*Aden*; அரபு: عَدَنْ, *ஆடன்*) என்பது ஏமன் நாட்டின் ஒரு துறைமுக நகரம் ஆகும். இது அரபுத் தீபகற்பத்தின் தெற்குப் பகுதியில், ஏடன் வளைகுடாவிற்கு வடக்குக் கரையில், செங்கடலின் கிழக்கு அணுகலிற்கு அருகில், பாபுல் மந்தபு நீரிணையிலிருந்து 170 கிமீ (110 மைல்) கிழக்கே அமைந்துள்ளது. கடலோரப் பகுதியில் இதன் மூலோபாய இருப்பிடத்துடன், ஏடன் செங்கடலுக்கும் அரபிக் கடலுக்கும் இடையிலான நுழைவாயிலாகச் செயல்படுகிறது, இது ஆப்பிரிக்கா, ஆசியா, மத்திய கிழக்கு ஆகியவற்ற இணைக்கும் ஒரு முக்கியமான கடல்சார் மையமாக அமைகிறது.

செப்டம்பர் 2025 நிலவரப்படி, ஏடனில் சுமார் 1,154,000 மக்கள் வசிக்கின்றனர், இது ஏமனின் மிகப்பெரிய நகரங்களில் ஒன்றாகும். இது எட்டு மாவட்டங்களை உள்ளடக்கிய ஏடன் ஆளுநரகத்தின் தலைநகரம் ஆகும். குடியேற்ற காலத்தில், ஏடன் என்ற பெயர் வளைகுடாவின் வடக்குக் கரையில் உள்ள பகுதியைக் குறிக்கிறது, இது தவாகி, முவல்லா, கிறேட்டர், கோர் மக்சர் மாவட்டத்தின் பெரும்பகுதியை உள்ளடக்கியது. *குட்டி ஏடன்* என்று அழைக்கப்படும் மேற்குத் துறைமுகத் தீபகற்பம் இப்போது அல் புரைகே மாவட்டத்திற்குள் வருகிறது.

விடுதலை பெறுவதற்கு முன்பு, ஏடன் தனித்துவமான துறைகளைக் கொண்டிருந்தது: அசல் துறைமுகமான கிரேட்டர்; நவீன துறைமுகமான மால்லா; முன்னர் "ஸ்டீமர் முனை" என்று அழைக்கப்பட்ட தவாகி; கோல்ட் மொகுர் உலாவூர்கள் ஆகியனவாகும். ஏடனை பிரதான நிலப்பகுதியுடன் இணைக்கும் பூசந்தியில் உள்ள கோர்மக்சர், வெளிநாட்டுத் தூதரகங்கள், ஏடன் பல்கலைக்கழகத்தின் முக்கிய அலுவலகங்கள், ஏடன் பன்னாட்டு விமான நிலையம் ஆகியவற்றைக் கொண்டுள்ளது. பிரதான நிலப்பரப்பில், பழைய சோலைப் பகுதியான சேக் ஓத்மான்; பிரித்தானியத் திட்டமிடப்பட்ட நகரமான அல்-மன்சுரா; தெற்கு அரேபிய கூட்டமைப்பின் முன்னாள் தலைநகரான மடினாத் ஆஷ்-சாப் ஆகியவை அடங்கும்.

நவீன துறைமுகத்தை உருவாக்கும் ஒரு பரந்த இயற்கைத் துறைமுகத்தின் கிழக்குப் பகுதியை ஏடன் சூழ்ந்துள்ளது. எண்ணெய் சுத்திகரிப்பு நிலையம், டேங்கர் துறைமுகத்திற்கான தளமாக குட்டி ஏடன் உருவாக்கப்பட்டது. இரண்டும் 1978-இல் தெற்கு யேமன் அரசாங்கத்தின் உரிமை மற்றும் கட்டுப்பாட்டுக்கு மாற்றப்படும் வரை, பிரித்தானியப் பெட்ரோலியத்தால் நிறுவப்பட்டு இயக்கப்பட்டன.

1990, மே 22 அன்று வடக்கு யேமனுடன் ஐக்கியப்படும் வரை ஏடன் தெற்கு யேமனின் தலைநகராக இருந்தது. 2014 ஆட்சிக் கவிழ்ப்புக்குப் பிறகு இது தற்போது ஏமனின் தற்காலிகத் தலைநகராக உள்ளது. இது 2018 முதல் 2026 வரை பிரிவினைவாத தெற்கு இடைக்காலப் பேரவையின் இடமாகவும் இருந்தது.

## படக்காட்சிகள்

File:Hogenberg.Aden.jpg|போர்த்துகேயர்களின் கப்பல்கள், ஓவியம், ஆண்டு 1590
File:Stamp Aden 1951 2sh.jpg|ஏடனின் அஞ்சல் தலை, ஆண்டு 1951 
File:Stamp Aden 1937 0.5a.jpg|ஏடனின் அஞ்சல் தலை, ஆண்டு 1937
File:Port of Aden 1890's.png|1980-இல் ஏடன் துறைமுகம் 
File:Aden postcard.jpg|1910-இல் ஏடன் துறைமுகம்
File:Aden. Esplanade Road, Crater, late 1930s.jpg|1930-இல் ஏடன் நகரச் சாலை 
File:Stamp Aden 1939 2.5a.jpg|


## அடிக்குறிப்புகள்

## மேற்கோள்கள்
* 

## வெளி இணைப்புகள்
*Aden Free Zone
* 
* ஏடன்: தீவிரவாதிகளின் தற்கொலைப்படை தாக்குதலில் 41 பேர் பலி

பகுப்பு:ஆசிய நகரங்கள்
பகுப்பு:யெமன்
பகுப்பு:ஆசியத் துறைமுகங்கள்
துருகியோ, பெரு

**துருகியோ** (*Trujillo*) பெருவின் வடமேற்கே உள்ள கடலோர நகரமாகும். இது லா லிபெர்டாடு மண்டலத்தின் தலைநகரமாகும். நாட்டின் மிகவும் மக்கள்தொகை கொண்ட இரண்டாவது மையமாக விளங்குகின்றது. பெருவின் மிகுந்த மக்கள்தொகை கொண்ட பெருநகரப் பகுதிகளில் இரண்டாவதாக உள்ளது. மோச்சே பள்ளத்தாக்கில் அமைதிப் பெருங்கடலின் முகத்துவாரத்தில்  மோச்சே ஆற்றின் கரையில் இந்த நகரம் அமைந்துள்ளது. இங்குதான்  இன்கா பேரரசு வரலாற்றுக்காலத்திற்கு முந்தைய பண்பாட்டு மையங்களான மோச்சே நாகரிகமும் சிமூ நாகரிகமும் தழைத்திருந்தன.

1820ஆம் ஆண்டு திசம்பர் 29 அன்று துருகியோவின் வரலாற்று மையத்தில் எசுப்பானியாவிலிருந்து துருகியோவின் விடுதலை  அறிவிக்கப்பட்டது; விடுதலைக்கு இந்த நகரம் ஆற்றிய பணிக்காக  1822இல் குடியரசின் நாடாளுமன்றம்  "தகுதிசார் நகரமும் தாய்நாட்டிற்கு (*பெருவில் தந்தைநாடு*) நம்பிக்கைக்குரியதும்", என் பட்டத்தை வழங்கியது.   பெருவின் நீதித்துறை பிறந்த இடமாகவும் கருதப்படுகின்றது. நாட்டின் தலைநகரமாக இருமுறை விளங்கியது. 1932இல் துருகியோவில் புரட்சி  நிகழ்ந்தது.

துருகியோ "எக்காலத்தும் இளவேனில் நிலவும் தலைநகரம்" எனவும், பெருவின் பாரம்பரிய நடனமான  "மரினேரா நடனத் தலைநகரம்" எனவும், தனித்துவமான *பெருவிய பாசோ குதிரையின் தொட்டில்* எனவும், "பெருவின் பண்பாட்டுத் தலைநகரம்" எனவும் அறியப்படுகின்றது. இங்கு பல தேசிய, பன்னாட்டு பண்பாட்டு நிகழ்வுகள் நடைபெற்றுள்ளன. தேசிய மரினேரா விழா, திருகியோ வசந்த விழா, துருகியோ பன்னாட்டு புத்தகக் கண்காட்சி, இங்கு இடம் பெறுகின்றன. சுற்றுலாப் பயணிகளுக்கு உணவகங்களும் தங்கு விடுதிகளும் நிறைந்துள்ளன. 

பெருவின் இரு முதன்மை தொல்பொருளியல் களங்களுக்கு அண்மையில் இந்த நகரம் அமைந்துள்ளது; தொன்மைக்கால சுடப்படாத செங்கற் நகரங்களில் பெரியதான சான் சான்  1986இல் ஐக்கிய நாடுகள் கல்வி, அறிவியல், பண்பாட்டு நிறுவனத்தால்  உலகப் பாரம்பரியக் களமாக அறிவிக்கப்பட்டுள்ளது; பெருவிலுள்ள மிகப் பெரும் சுடப்படாத செங்கற் பிரமிடுகளான சூரிய,சந்திரக் கோயில்கள்.

## மேற்சான்றுகள்

பகுப்பு:பெரு நாட்டின் நகரங்கள்
மரியம் மசூதி

**மரியம் மசூதி** (*Mosque Maryam *) அமெரிக்க ஐக்கிய நாட்டில் சிகாகோ நகரில் அமைந்துள்ள பள்ளிவாசல் ஆகும்.இந்த மசூதி இஸ்லாம் தேசம் எனும் அமைப்பின் தலைமையகமாக உள்ளது. இந்த சர்ச் 1972 ல் முதலில் கிரீக் சர்ச்சாக இருந்தது.இது எலிஜா முகமதுவால் விலைக்கு வாங்கப்பட்டது.பின் 1988 ல் அவரிடமிருந்து லூயிஸ் பர்கான் என்பவரால் விலைக்கு வாங்கப்பட்டது.பின் 3 மில்லியன் அமெரிக்க டாலர் மதிப்பில் பள்ளிவாசலாக மாற்றப்பட்டது.
## அமைப்பு
மரியம் மசூதி தனித்துவமான ஆன்மீக முக்கியத்துவம் வாய்ந்த கட்டடக்கலை வடிவமைப்பு கொண்டது.கட்டிடத்தின் மேற்பகுதியில் மினார் கோபுரங்கள்  இல்லை.தங்க நிற குவிமாடம் மேற்பகுதியில் உள்ளது.குவிமாடம் மையத்தில் "இறைவன் மிகப் பெரியவன் " என்று அரபு மொழியில் எழுதி உள்ளது.

மரியம் மசூதி அருகில் ஆண்கள் மற்றும் பெண்கள்  12 ஆம் வகுப்பு வரை படிக்கும் இஸ்லாமிய முகமது பல்கலைக்கழகம் உள்ளது.

## இதனையும் காண்க
* அல் அக்சா பள்ளிவாசல்-- யெருசலம்
* ஜாமா பள்ளி- டெல்லி
* மஸ்ஜிதுல் ஹராம் -- மக்கா
* அல்-மஸ்ஜித் அந்-நபவி -- மதினா

## மேற்சான்றுகள்

பகுப்பு:ஐக்கிய அமெரிக்காவில் உள்ள பள்ளிவாசல்கள்
துருகியோவின் வரலாற்று மையம்

**[[துருகியோ, பெரு|துருகியோ]]வின் வரலாற்று மையம்** பெருவின் லா லிபர்டாடு மண்டலத்தில் அமைந்துள்ள துருகியோ  நகரத்தின் முதன்மையான நகரியப் பகுதியும் வளர்ச்சி மையமும் ஆகும்.  எசுபானா நிழற்சாலை சூழ்ந்து  நீள்வட்ட வடிவத்தில் உள்ள இந்நகரப் பகுதி துருகியோ சுவரை ஒட்டி கட்டமைக்கப்பட்டது. இது துருகியோ நகராட்சியின் தலைமையிடமாக விளங்குகின்றது. இந்த வரலாற்று மையத்தின் நடுவில் *துருகியோவின் பிளாசா டெ அர்மாசு* அமைந்துள்ளது; இந்த இடத்தில்தான் 1534இல் எசுப்பானியர்கள் முதலில் குடியேற்றத்தை நிறுவினர்; தவிரவும் திசம்பர் 29, 1820இல் துருகியோவின் விடுதலை  சாற்றுரையும் இங்குதான்  அறிவிக்கப்பட்டது. 

துருகியோவின் வரலாற்று மையத்தில் பல்வேறு நினைவுச் சின்னங்கள் எழுப்பப்பட்டுள்ளன;  இதனை  ஏப்ரல் 23, 1971இல்  *நினைவுச்சின்ன நகரம்* என்றும்   1972, திசம்பர் 26இல்  நினைவுச்சின்னப் பகுதி என்றும்  நகராட்சி தீர்மானம் இயற்றப்பட்டது. இது வரலாற்று மையமாகத் திகழும் அதேவேளையில் செயற்பாட்டிலுள்ள நகரமாகவும் விளங்குகின்றது. துருகியோ பெருநகரப் பகுதியின் அங்கமாக வளர்ந்து வருகின்றது.  இந்த வரலாற்றுப் பகுதியின் பராமரிப்பையும் பாதுகாப்பையும் துருகியோ மாகாண நகராட்சி மேற்பார்வையிடுகின்றது. 

*துருகியோவின் வரலாற்று மையம்* கிட்டத்தட்ட 133.5எக்டேர் பரப்பில் அமைந்துள்ளது. 72 வளாகங்களாக தொகுக்கப்பட்டுள்ள மொத்தம் 1,783 இடங்களும் முன்பு "துருகியோ சுற்றடைப்பு" எனப்பட்டுது; இது நகரச் சுவரால் சூழப்பட்டிருக்கிறது.

2005ஆம் ஆண்டு மக்கள்தொகை கணக்கெடுப்பின்படி துருகியோவின் வரலாற்று மையத்தில் 12,000 மக்கள் வாழ்ந்து வருகின்றனர்.

## மேற்சான்றுகள்

## வெளி இணைப்புகள்
* Map of the ''Historic Centre of Trujillo''

### பல்லூடகம்
* 
* Photo gallery of the Historic Centre of Trujillo  by Panoramio includes geographical information from various authors.
* Colonial images of the Historic Centre of Trujillo 

பகுப்பு:பெரு நாட்டின் நகரங்கள்
அதிவிடயம்

**அதிவிடயம்** (Aconitum heterophyllum) மலைப்பகுதிகளில் வளரும் ஒரு குறுஞ்செடியாகும். அகன்ற இலைகளுடன் நீலநிற பூக்களுடைய இச்செடி மருத்துவகுணம் கொண்டது. ஆயுர்வேதம், ஹோமியோபதி போன்ற மருத்துவ முறைகளில் பயன்படுத்தப்படுகிறது.

சுரம், அதிசாரம், சளி, அஜீரணம் போன்ற நோய்களைக் குணமாக்க சித்த மருத்துவர்கள் அதிவிடயத்தைப் பயன்படுத்துகின்றனர். நேபாள பரம்பரை மருத்துவர்கள் அதிவிடய பொடியுடன் தேன் சேர்த்து இருமல், வயிற்றுப்போக்கு ஆகிய நோய்களுக்கு தருகிறார்கள். அதிவிவிடயத்தை காய்ச்சி வயிற்று வலிக்கு கொடுக்கிறார்கள். ஜம்மு–காஷ்மீரத்து மலைவாழ் மக்கள் பசியின்மைக்கு பயன்படுத்துகின்றனர். ஆயுர்வேத முறையில் அதிவிடயம் அதிகம் பயன்படுத்தப்படுகிறது. ஓமியோபதி மற்றும் யுனானி மருத்துவத்திலும் அதிவிடயம் உபயோகிக்கப்படுத்தப்படுகிறது.

## மேற்கோள்கள்

பகுப்பு:பூக்கும் தாவரங்கள்
பகுப்பு:மூலிகைகள்
அருண் நேரு

m.kathiravan panchayat THALIVER Koppavali 

## வரலாறு
அரசியலில் நுழைவதற்கு முன்பாக ஜென்சன் அண்டு நிக்கல்சன் என்னும் குழுமத்தின் தலைவராக 17 ஆண்டுகள்  இருந்தார். 1984 இல் இந்திரா காந்தி விருப்பத்திற்கிணங்க  காங்கிரசுக் கட்சியில் சேர்ந்தார். ஏழாவது மக்களவையிலும் எட்டாவது மக்களவையிலும்  உறுப்பினராக இருந்தார்.

1984 -86 இல் காங்கிரசு நடுவணரசிலும் 1989-90 இல் சனதாதள அரசிலும் அமைச்சராகவும் இருந்தார். 1987 இல் இராசீவ் காந்தியுடன் ஏற்பட்ட கருத்து வேறுபாடுகளால் காங்கிரசிலிருந்து  பிரிந்து வி. பி. சிங் தலைமையில் இருந்த முன்னணியான  ஜன மோர்ச்சாவில் அருண் நேரு சேர்ந்தார். 1989 இல் சனதா தளம் அரசு அமையப் பெரும் பங்காற்றினார். 1990 வரை நடுவணரசு அமைச்சராக இருந்தார்.

1999 இல் பாரதிய ஜனதா கட்சி சார்பாக ரேபரேலி தொகுதியில்  போட்டியிட்டார். செக்கோசிலோவாக்கியா குழுமத்திலிருந்து துப்பாக்கிகள் வாங்கியதில் முறைகேடுகள் நடந்ததாக அருண் நேரு மீது குற்றம் சாற்றப்பட்டு வழக்குத் தொடரப்பட்டது .

பிற்காலத்தில் ஆங்கில இதழ்களில் கட்டுரைகள் எழுதி வந்தார். வரலாறு, இலக்கியம், வேளாண்மை போன்ற துறைகளில் நாட்டம் கொண்டவராக இருந்தார்.

## சான்றாவணம்

பகுப்பு:இந்திய அமைச்சர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1944 பிறப்புகள்
பகுப்பு:2013 இறப்புகள்
பகுப்பு:இந்திய ஊடகவியலாளர்கள்
பகுப்பு:7வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
எசெனைட்டு

**எசெனைட்டு** *(Esseneite)* என்பது (CaFeAlSiO6 என்ற மூலக்கூற்று வாய்ப்பாடு கொண்ட ஒரு கனிமம் ஆகும். மிகவும் அரிய வகை பைராக்சின் தொகுதி வகைக் கனிமமான இக்கனிமத்தில் பெர்ரிக் இரும்பு பெரும்பான்மையாக உள்ளது. பெர்ரிக் இரும்பு ஒத்த மற்ற தாவிசைட்டு, கிராசுமானைட்டு மற்றும் குசிரோயிட்டு போன்ற பைராக்சின் தொகுதி வகை கனிமங்களின் சார்பாக இக்கனிமம் நிற்கிறது. பரலவா என்று அழைக்கப்படும்  வெப்ப உருமாற்ற பாறைகளில் இவ்வுருமாற்ற கனிமம் உருவாகிறது. பொதுவாக நிலக்கரி எரிந்து படிவுப் பாறைகள் மீது உருகி இவை உருவாகின்றன. மனித இனச்சூழலின்   நிலக்கரி நெருப்புத் தளங்கள் மற்றும் இயற்கை என்ற இருமூலங்களிலும் எசெனைட்டு காணப்படுகிறது. 

## மேற்கோள்கள்

பகுப்பு:கனிமங்கள்
பகுப்பு:கால்சியம் கனிமங்கள்
பகுப்பு:அலுமினியம் கனிமங்கள்
பகுப்பு:இரும்புக் கனிமங்கள்
பகுப்பு:சிலிக்கேட்டுகள்
பகுப்பு:ஒற்றைச்சரிவச்சுக் கனிமங்கள்
புனித மரியன்னை மேனிலைப் பள்ளி, திண்டுக்கல்

**புனித மரியன்னை மேனிலைப் பள்ளி** (St. Mary's Higher Secondary School) திண்டுக்கல் மாவட்டத்தில் திண்டுக்கல் மாநகராட்சிப் பகுதியில் மாநகராட்சி அலுவலகம் அருகில்  அமைந்துள்ளது. தமிழ்நாடு அரசு உதவி பெறும் பள்ளிகளில் ஒன்றான இப்பள்ளி ஏழைகளுக்கு கல்வி வழங்கும் பொருட்டு கத்தோலிக்க ஆலயத்தின் ஆணைப்படி இயேசு சபை சங்கத்தால் 1850 இல் நிறுவப்பட்டது.

## இக்னேசியசு லயோலா

**[[லொயோலா இஞ்ஞாசி|இக்னேசியசு லயோலா]]**( 1491- ஜூலை 31,1556 ) ஸ்பெயின் நாட்டில் பாசுக்கு உயர்குடியிலிருந்து வந்தவர். இவர் இயேசு சபை சங்கத்தை நிறுவினார். 
மறுமலர்ச்சிக் காலத்தில் கிரேக்க- இக்னேசியசு மத தலைவராக உருவானார். இவர் கத்தோலிக்க திருச்சபை அதிகாரம் மற்றும் தலைமைக்கு கீழ்ப்படிந்தார்.

## கல்வி நிறுவனம்
1524 மற்றும் 1537 ஆம் ஆண்டிற்கு இடையில், இக்னேசியசு ஸ்பெயின் மற்றும் பாரிசில் இறையியல் மற்றும் லத்தீன் படித்தார். 1540ல் திருத்தந்தை மூன்றாம் பவுல் (ஆட்சிக் காலம் 1534-1549) இக்னேசியசுக்கு கத்தோலிக்க திருச்சபையில் சீர்திருத்தம் கொணரவும் (Counter-Reformation) அதைக் காலத்தின் தேவைகளுக்கேற்ப புதுப்பிக்கவும் அங்கீகாரம் அளித்தார். அதன்படி இயேசு சபையால் புனித மரியன்னை மேனிலைப் பள்ளி திண்டுக்கல்லில் 1850 இல் நிறுவப்பட்டது. பள்ளி சூழல் பசுமையான விசாலமான மைதானம் மற்றும் பல விளையாட்டு துறைகள் கொண்டது.இப்பள்ளி மாணவர்கள் விளையாட்டு போட்டிகளில் சிறந்து விளங்குகின்றனர்.

## குறிப்பிடத்தக்க நபர்கள்

# நகைச்சுவை பட்டிமன்ற நடுவர் திண்டுக்கல் ஐ. லியோனி இப்பள்ளியில் ஆசிரியராகப் பணியாற்றியுள்ளார்

## மேற்கோள்கள்

பகுப்பு:திண்டுக்கல் மாவட்டத்திலுள்ள அரசு  உதவி பெறும் பள்ளிகள்
பகுப்பு:திண்டுக்கல்
கண. முத்தையா

**கண. முத்தையா** (24 மே 1913 – 12 நவம்பர் 1997) நேதாஜி சுபாஷ் சந்திர போஸ் தலைமையில் இந்திய விடுதலைக்காக போராடியவரும், தமிழ் பதிப்புலக முன்னோடியும் ஆவார். சிவகங்கை மாவட்டம்,  மதகுபட்டியில் ஜமீன் குடும்பத்தில்  பிறந்தவர். தந்தை கண்ணப்பன் மறைவால் மெட்ரிக் தேர்வு எழுத இயலாது, தந்தையின் வணிகத்தை மீட்டெடுத்தார்.

இந்திய விடுதலை இயக்கப் போராட்டங்களில் பங்கேற்றவர். தமிழ், ஆங்கிலம், இந்தி மொழிகளில் புலமை பெற்றவர். 1936-ல் வணிகத்திற்காக பர்மா சென்று,  *தன வணிகன்*  இதழின் உதவி ஆசிரியராகப் பணியாற்றிவர். பின்னர். 1937-இல்  *ஜோதி*   மாத இதழில் நிர்வாகப் பொறுப்பேற்றார்.

பர்மாவின் ரங்கூன் நகரை அடுத்த  *கம்பை*   எனும் ஊரில் உயர்நிலைப் பள்ளியின் நிர்வாகப் பொறுப்பில் பணியாற்றியபோது, 1945-ல் நேதாஜியின் இந்திய தேசிய ராணுவத்தில்  அதிகாரியாகப் பணியாற்றினார். நேதாஜியின் மேடைப் பேச்சுகளை மொழிபெயர்த்தார். நேதாஜியை கடைசியாக சந்தித்த வெகு சிலரில் இவரும் ஒருவர்.

பர்மாவில் போர்க் கைதியாக ஓராண்டு காலம் சிறையில் இருந்தபோது, இராகுல் சாங்கிருத்தியாயனின்   *பொதுவுடைமைதான் என்ன* ,  *[[வால்காவிலிருந்து கங்கை வரை]]*   என இரண்டு நூல்களை தமிழில் மொழி பெயர்த்தார்.

1946-இல் தமிழ் புத்தகாலயத்தை நிறுவினார். நேதாஜியின் **புரட்சி** என்ற நூலை முதன் முதலில் பதிப்பித்து வெளியிட்டார்.  மாவோ, கார்க்கி, ஸ்டாலின் ஆகியோரது நூல்களை தமிழில் பதிப்பித்து வெளியிட்டார். தமிழ் இலக்கியவாதிகளின் நூல்களை மட்டுமல்லாது, பிரேம்சந்த் போன்ற இந்தி மொழி இலக்கியவாதிகளின் நூல்களையும் தமிழில் வெளியிட்டார். புதுமைப்பித்தனின் கட்டுரை நூலை முதலில் பதிப்பித்தவர்..

## மேற்கோள்கள்

## வெளி இணைப்புகள்

பகுப்பு:1913 பிறப்புகள்
பகுப்பு:1997 இறப்புகள்
பகுப்பு:தமிழக எழுத்தாளர்கள்
பகுப்பு:தமிழகப் பதிப்பாளர்கள்
பகுப்பு:சிவகங்கை மாவட்ட மக்கள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்‎
ஆக்ரி (மாநிலம்)

**ஆக்ரி** (*Acre*, ) பிரேசிலின் வடக்கு மண்டலத்தில் அமைந்துள்ள மாநிலம் ஆகும். நாட்டின் மேற்குக் கோடியில் அமைந்துள்ள இந்த மாநிலம் பிரசிலியாவிலிருந்து இரண்டு மணி நேர வேறுபாட்டில் உள்ளது.  இதன் எல்லை மாநிலங்களாக வடக்கு மற்றும் வடகிழக்கில்  அமேசோனாசு, கிழக்கில் ரோன்டோனியாவும் தென்கிழக்கில் பொலிவியாவின் மாநிலமான பாண்டோவும், தெற்கிலும் மேற்கிலும் பெருவின் மாத்ரெ டெ டியாசு, உகயாலி, லவரேட்டோ மண்டலங்களும்  அமைந்துள்ளன.  இதன் பரப்பளவு 152,581.4&nbsp;கிமீ2 ஆகும்; இது தூனிசியாவை விட சற்றே சிறியதாகும்.

ரியோ பிரான்கோ இதன் தலைநகரமாகவும் மிகப் பெரிய நகரமாகவும் உள்ளது. மாநிலத்தின் பிற முதன்மை இடங்களாக குருசீரோ டொ சூல், சேனா மதுரீரா, தரவுக்கா மற்றும்  ஃபீழ்சா உள்ளன.

தீவிரமான பிரித்தெடுப்புத் தொழில் பிரேசிலின் மற்ற மண்டலங்களிலிருந்து  இந்த மாநிலத்திற்கு ஈர்த்தது; இருபதாம் நூற்றாண்டில் இத்தொழில் தன் உச்சத்தை எட்டியது. பல்வேறு மண்டலத்து மக்கள் கூடி வாழ்ந்ததால் இங்கு  தென் மண்டல, பாவுலோ, வட மண்டல மற்றும் உள்ளூர் வழக்கங்கள் இணைந்து பல்வேறுபட்ட உணவுமுறைகள் உருவாகின. 

இந்த மாநிலம் பெரும்பாலும் அமேசான் மழைக்காடுகளால் நிறைந்துள்ளது. பல ஆறுகள் ஆக்ரியில் பாய்கின்றன. ஆற்றுப் போக்குவரத்து, மாநிலத்தின் மேற்குப் பகுதியில் ஜுருவா, மோவா ஆறுகளையும் வடமேற்கில் தரவுக்கா, என்விரா ஆறுகளையும் அடிப்படையாகக் கொண்டுள்ளது;  குறிப்பாக நவம்பர் முதல் சூன் வரை சாலைகள் துண்டிக்கப்படுவதால் ஆற்றுப் போக்குவரத்தே முதன்மையாக உள்ளது.

மாநிலத்தின் பொருளியல்நிலை வேளாண்மை, மாடு கால்நடை வளர்ப்பு, மற்றும் இயற்கை மீள்மத் தயாரிப்பை அடிப்படையாகக் கொண்டுள்ளது.

இருபதாம் நூற்றாண்டின் துவக்கம் வரை ஆக்ரி  பொலிவியாவின் பகுதியாக இருந்தது.  19-ஆம் நூற்றாண்டிலிருந்தே, ஆக்ரியின் பெரும்பான்மை மக்களாக பிரேசிலியர்கள் இருந்தனர்; இவர்கள் விடுதலை பெற்ற மாநிலத்தை நிறுவினர். 

1889இல் இந்தப் பகுதியை பொலிவியா மீண்டும் கைப்பற்ற முயன்றதால் பல சண்டைகள் நடந்தன.

1903ஆம் ஆண்டு நவம்பர் 17இல் ஆக்ரி பிரேசிலின் அங்கமாக ஆனது.  ஜூன் 15, 1962இல் ஒன்றிணைக்கப்பட்டு பிரேசிலின் மாநிலங்களில் ஒன்றானது.

## மேற்சான்றுகள்

## வெளி இணைப்புகள்

* 
பகுப்பு:பிரேசிலின் மாநிலங்கள்
தமிழ்நாடு சட்டமன்றப் பேரவை விதி எண் 110

**தமிழ்நாடு சட்டமன்றப் பேரவை விதி எண் 110 ** என்பது தமிழ்நாடு சட்டமன்றப் பேரவை விதிகளில் ஒன்று ஆகும். அரசியலமைப்பு சட்டத்தின் 208-வது பிரிவு 1-வது உட்பிரிவின்படி இயற்றப் பெற்றவை தமிழ்நாடு சட்டமன்றப் பேரவை விதிகள் ஆகும். இதில் மொத்தம் 23 அத்தியாயங்கள், 292 விதிகள் உள்ளன. இவ்விதிகளில் உட்பிரிவுகளும் உள்ளன. இந்த விதிகளின்படிதான் சட்டப்பேரவை நடத்தப்படவேண்டும். சட்டப்பேரவை உறுப்பினர்கள் நடந்து கொள்ள வேண்டும்.

பொது முக்கியத்துவம் வாய்ந்த ஒரு பொருளைப் பற்றி அவசரமாக அறிவிப்பு வெளியிட வேண்டுமானால், அதை அவை விதி எண் 110ன் கீழ் அறிவிக்கலாம் என்றும், இந்த அறிவிப்பின் கீழ் எந்த விதமான விவாதமும் கூடாது என்றும் பேரவை விதிகளில் கூறப்பட்டுள்ளது.

## உட்கூறுகள்
# பொது முக்கியத்துவம் வாய்ந்த ஒரு பொருளைப்பற்றி ஓர் அமைச்சர் பேரவைத் தலைவரின் அனுமதியுடன் அறிக்கை ஒன்றை அளிக்கலாம்.
# அவ்வறிக்கையின் மீது எவ்வித விவாதமும் இருத்தல் கூடாது.
# விதி எண்-110 ன் கீழ் சட்டசபையில் முதல்வர் பேசினால் அது விவாதத்துக்கு வராது. அதைப் பற்றி விவாதிக்கக் கூடாது.
# உள் விதி 1-இன் கீழ்அறிக்கையளிக்க விரும்பும் ஓர் அமைச்சர் எந்நாளில் அந்த அறிக்கை அளிக்க விரும்புகிறார் என்பதையும் பேரவைத் தலைவரின் பார்வைக்கு வைக்க அதன் பிரதி ஒன்றையும் முன்கூட்டியே சட்டப்பேரவை செயலாளருக்கு அனுப்ப வேண்டும்.

## மேற்கோள்கள்

பகுப்பு:தமிழ்நாடு சட்டமன்றம்
சோ. நடராசன்

**சோ. நடராசன்** (சூலை 10, 1910 – சூன் 28, 1988) ஈழத்து எழுத்தாளர். இவர் நவாலியூர் சத்தியநாதன் எனும் புனைப்பெயரைக் கொண்டவர். நவாலியூர் சோமசுந்தரப்புலவரின் மகன் ஆவார்.  பல கவிதைகள், சிறுகதைகள் எழுதியவர். தமிழில் முதல் நிரந்தர ஒலிபரப்பாளராக இருந்தவர். தமிழ், சம்ஸ்கிருதம், சிங்களம் ஆகிய மொழிகளில் பாண்டித்தியம் பெற்றவர். சமஸ்கிருதம், சிங்கள மொழி நூல்கள் பலவற்றைத் தமிழில் மொழிபெயர்த்தவர். பத்திரிகை ஆசிரியராகவும், இலங்கை வானொலி தமிழ்ச்சேவை அறிவிப்பாளராக 1937 டிசம்பர் 1-ந்.திகதி நியமிக்கப்பட்டார். இவரே இலங்கை வானொலியின் முதல் நிரந்தர தமிழ் அறிவிப்பாளர் ஆவார். (அதற்கு முன் தபால் திணைக்களத்தில் மின்சார தொழில் நுட்ப வல்லுநராக இருந்த கே. விநாயகமூர்த்தி என்பவர் தற்காலிக தமிழ் அறிவிப்பாளராக பணியாற்றினார்.) 1942 ஏப்ரல் 5-ந்.திகதி கொழும்பு நகரில் யப்பான் குண்டு போட்டபோது இவர் தகவல் திணைக்களத்தால் அழைக்கப்பட்டு தகவல் அதிகாரியாக நியமிக்கப்பட்டார்.

## வாழ்க்கைக் குறிப்பு
இவர் நவாலியூர் சோமசுந்தரப் புலவரின் புதல்வர் மேலும் நவாலியூர் சோ. இளமுருகனாரின் சகோதரனும் ஆவார். வட்டுக்கோட்டை யாழ்ப்பாணக் கல்லூரியில் கல்வி கற்றார். ஆரம்பத்தில் இலங்கை தகவல் திணைக்களத்தில் ஒரு பத்திரிகை தொடர்பு அதிகாரியாகப் பணிபுரிந்தார். 1944இல் பட்டப்படிப்பை நிறைவு செய்து, கொழும்பு சாகிரா கல்லூரியில் ஆசிரியராகப் பணியாற்றினார். பின்னா் மூன்றாண்டு காலம் தமிழ் விரிவுரையாளராக விளங்கினார். பாடசாலைப் பரிசோதகராகப் பணியாற்றிய பின்னர், அரச கரும மொழித் திணைக்களத்தின் பணிப்பாளராகவும், கல்வி வெளியீட்டுத் திணைக்கள உயர் அதிகாரியாகவும் பதவி வகித்தார்.

## பிற்காலம்
சோ. நடராசன் பிற்காலத்தில் தர்மரத்ன தேரர் என்ற பெயரில் பௌத்த துறவியானார். மணிமேகலை காப்பியத்தை சிங்கள மொழியில் பெயர்த்து வெளியிட்டார். அத்துடன் "தென் இந்தியாவில் பௌத்தம்" (Buddhism in South India) என்ற ஆங்கில மொழி நூலையும் எழுதி வெளியிட்டார். 1988 சூன் 28 இல் தனது 77-ஆவது அகவையில் காலமானார்.

## எழுதிய நூல்கள்

* இலங்கையின் பூர்வ சரித்திரம் (மொழிபெயர்ப்பு)
* உலக ஐக்கியத்துக்கு அத்திவாரம்
* கீதாஞ்சலி (குமரன் பதிப்பகம் கொழும்பு: 1950, 2008, மொழிபெயர்ப்பு)
* மேகதூதம்
* சித்தார்த்தர்
* பூவை விடு தூது (மொழிபெயர்ப்பு)
* புத்த பகவான் அருளிய போதனை (மொழிபெயர்ப்பு)
* செய் மதி (மொழிபெயர்ப்பு, மூலம்: ரெஜி சிறிவர்த்தன, 1971)
* விநோதனின் சாகசம் (மொழிபெயர்ப்பு, 1966)
* சிவானந்த நடனம் (மொழிபெயர்ப்பு, 1980, தமிழ்நாட்டுப் பாடநூல் நிறுவனம்)

## வெளி இணைப்புகள்
* சகல கவலைகளையும் துன்பங்களையும் ஒழித்தல் - சோ. நடராசன் எழுதிய கட்டுரை
* கற்சிலை - சோ. நடராசன் எழுதிய கதை. 29.06.1941 ஈழகேசரி இதழில் வெளியானது.

## மேற்கோள்கள்

பகுப்பு:ஈழத்து எழுத்தாளர்கள்
பகுப்பு:ஈழத்துப் புலவர்கள்
பகுப்பு:யாழ்ப்பாண மாவட்ட மக்கள்
பகுப்பு:1910 பிறப்புகள்
பகுப்பு:1988 இறப்புகள்
பகுப்பு:இலங்கை வானொலி தமிழ் ஒலிபரப்பாளர்கள்
பகுப்பு:இலங்கைப் பௌத்த துறவிகள்
பாபி சிம்ஹா

**பாபி சிம்ஹா** என்பவர் தமிழ், மலையாளம், தெலுங்கு மொழிப்படங்களில் நடித்து வரும் நடிகராவார். இவர் காதலில் சொதப்புவது எப்படி மற்றும் பீட்சா படங்களின் மூலமாக ரசிகர்களுக்கு அறிமுகம் ஆனார். இவர் ஜிகர்தண்டா, நேரம் படங்களில் எதிர்மறை நாயகனாக நடித்திருந்தார். ஜிகர்தண்டா திரைப்படத்திற்காகச் சிறந்த துணை நடிகருக்கான விருது இவருக்கு கிடைத்தது.

## திரைப்படங்கள்

## ஆதாரம்


## வெளி இணைப்புகள்
* 

பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
பகுப்பு:சிறந்த துணை நடிகருக்கான தேசிய விருதை வென்றவர்கள்
பகுப்பு:1983 பிறப்புகள்
பகுப்பு:தமிழ்நாட்டுத் திரைப்பட நடிகர்கள்
மலைக் கொரில்லா

**மலைக் கொரில்லா** (mountain gorilla)  கிழக்கத்திய கொரில்லா இனத்தின் இரண்டு உட்பிரிவுகளில் ஒன்றாகும்.
இவைகளில் ஒரு பிரிவு மலைக் கொரில்லாக்கள்  மத்திய ஆப்பிரிக்காவின்  *விருங்க*  எரிமலைகளில், தென்மேற்கு  உகாண்டா, வடமேற்கு ருவாண்டா மற்றும் காங்கோ மக்களாட்சிக் குடியரசு  நாடுகளின் தேசியப் பூங்காக்களில் காணப்படுகிறது.

மலைக் கொரில்லாக்களின் மற்றொரு இனம் எளிதல் செல்ல இயலாத உகாண்டாவின் பிவிண்டி தேசியப் பூங்காவில் உள்ளது.
செப்டம்பர், 2015-இல் இங்கு 900 மலைக்கொரில்லாக்கள் இருப்பதாக கணக்கெடுத்துள்ளனர்.

மலைக்கொரில்லாக்களை, பன்னாட்டு இயற்கைப் பாதுகாப்புச் சங்கத்தினால் வழங்கப்படும் சிவப்புப் பட்டியலில் வாழிடத்தில் மிகவும் அச்சுறுத்தலுக்கு உள்ளான, அல்லது அதிக சூழ் இடர் கொண்ட அருகிய இனமாக அடையாளப்படுத்தப்பட்டுள்ளது. ’

## மேற்கோள்கள்

## பிற ஆதாரங்கள்
* *African Wildlife Foundation*, awf.org 
* 
* 
* 

## வெளி இணைப்புகள்

* சுற்றுலாப்பயணிகளை ஈர்க்கும் ருவாண்டா மலைக்கொரில்லாக்கள்
*Mountain Gorilla Veterinary Project, a NGO that provides medical care to the gorillas
*Conservation Through Public Health, an Ugandan NGO working for mountain gorilla conservation
* Official website for Dian Fossey Gorilla Fund International
*National Geographic Channel 
*Gorilla Saver 
* African Wildlife Foundation, mountain gorillas
*ARKive images and movies of eastern gorilla 
*The Official Website for Virunga National Park, DR Congo 
*"Missing DR Congo gorillas 'dead'" by Mark Kinver, *BBC News*, 17 August 2007
* Official Baby Gorilla Naming Ceremony site- in Rwanda 
*Endangered Gorillas 
* Conversation efforts for Mountain Gorillas in Uganda, through tracking permits
* The website about the Mountain Gorillas in Rwanda, with many pictures
*Mountain Gorilla Trekking Tours Benefiting Local Communities
*Bwindi Gorilla Trekking  
*Mountain Gorilla Tracking in Africa 
*Affordable Tour, Vacation & travel holiday in East Africa 

பகுப்பு:முதனிகள்
பகுப்பு:ஆப்பிரிக்க விலங்குகள்
பகுப்பு:மனிதக் குரங்குகள்
பகுப்பு:மிக அருகிய இனங்கள்
சுதியா நாடு

**சுதியா நாடு** அல்லது **சுடியா நாடு**  (Sutiya Kingdom) (ஆட்சிக் காலம்: 1187-1673)என்பது தற்கால அசாம் மற்றும் அருணாசலப் பிரதேசம் என இரண்டு மாநிலத்தின் பகுதிகளைக் கொண்டது. சுவர்ணகிரியை தலைநகராகக் கொண்டு சுதியா நாட்டை நிறுவியவர் மன்னர் *பீர்பால்*  ஆவார்.  பாலப் பேரரசின் வீழ்ச்சிக்குப் பின்னர் சடியா நகரை தலைநகராகக் கொண்டு சுதியா நாட்டை ஏறத்தாழ நானூறு ஆண்டுகள் ஆண்டவர்கள். சீனாவின் சிச்சுவான் மற்றும் திபெத் இனக்குழுவினரின் வழித்தோன்றல்களே  சுதியா மக்கள் ஆவர்.

## சுதியா நாட்டின் பரப்புகள்
தற்கால அசாம் மாநிலத்தின் லக்கீம்பூர் மாவட்டம், தேமாஜி மாவட்டம், தின்சுகியா மாவட்டம், ஜோர்ஹாட் மாவட்டம்,  திப்ருகர் மாவட்டம்,  சோனித்பூர் மாவட்டம் மற்றும் அருணாசலப் பிரதேசத்தின் கிழக்கு சியாங் மாவட்டம், கீழ் சுபன்சிரி மாவட்டம், கீழ் டிபாங் பள்ளத்தாக்கு மாவட்டம் மற்றும் லோகித் மாவட்டங்கள் சுதியா நாட்டின் பரப்புகளாக அமைந்திருந்தன.

### சுதியா நாட்டின் விரிவாக்கம் (1224-1250)
சுதியா நாட்டின் பலமிக்க மன்னரான கௌரிநாராயணன் எனும் இரத்தின துவஜ பாலன் அசாமின் வடகிழக்குப் பகுதிகளை வென்று நாட்டை விரிவுபடுத்தினார்.

## வீழ்ச்சி
சுதியா நாட்டின் இறுதி மன்னர் நித்தியபாலன் ஆட்சிக்காலத்தில்  சுதியா நாடு கி பி 1524-இல் அகோம் பேரரசால் வீழ்ச்சி கண்டது.

## ஆட்சியாளர்கள்  (1187 - 1524)

* பீர்பால் - கயாபால் 1187 - 1210
*  இரத்தினதுவஜபாலன் - கௌரிநாராயணன் 1210 - 1250
* விஜயத்துவஜபாலன் - சிவநாராயணன் 1250 - 1270
* விக்கிரமத்துவஜபாலன் - ஜெகத்நாராயணன் 1270- 1285
* கௌரத்துவஜபாலன் - பிரமோநாராயணன்  1285 - 1305
* சங்கத்துவஜபாலன் - ஹரிநாராயணன்  1305 - 1325
* மயூரத்துவஜபாலன் - கொலுக்நாராயணன்  1325 - 1343
* ஜெயத்துவஜபாலன் - வஜயநாராயணன் 1343 - 1360
* கர்மத்துவஜபாலன் - நந்தேஷ்வர் 1360 - 1380
* சத்தியநாராயணன் 1380 - 1400
* இலக்குமிநாராயணன் 1400 - 1420
* தர்மநாராயணன் 1420 - 1440
* பிரத்தியுஷ்நாராயணன் 1440-  1465
* யாஷ்நாராயணன் 1465 - 1480
* பூர்ண தவநாராயணன் 1480 - 1500
* தர்மதுவஜபாலன் - தீரநாராயணன் 1500- 1522
* நித்தியபாலன் - சந்திரநாராயணன் 1522 - 1524

## அடிக்குறிப்புகள்

## மேற்கோள்கள்

* 

* 
* 
* 
* 

பகுப்பு:முன்னாள் முடியாட்சிகள்
பகுப்பு:அசாம் வரலாறு
பகுப்பு:அருணாசலப் பிரதேச வரலாறு
ஆட்கொணர்வு மனு

**ஆட்கொணர்வு மனு** அல்லது **ஹேபியஸ் கார்பஸ்** (*Habeas corpus*)  (;  என்ற மத்திய கால இலத்தீன் மொழிச் சொல்லிற்கு  *நீ உயிருடன் இருக்கிறாய்*  எனப் பொருளாகும்))  என்பது ஒருவரை சட்டத்திற்குப் புறம்பாக வேண்டுமென்றோ அல்லது தவறாகவோ காவல்துறையினர் தடுப்புக் காவலில் அல்லது சிறையில் அடைத்து வைத்திருப்பதாக கருதினால்,  அந்நபரை நீதிமன்றத்தில் கொண்டு வந்து நிறுத்துவதற்கு, நீதிமன்றத்தில் சமர்ப்பிக்கப்படும் மனு ஆகும். இம்மனுவினை சமர்ப்பிப்பதன் மூலம், அந்நபரின் தனி மனித உரிமை காக்கப்படுகிறது.
தனி மனித உரிமை பாதிக்கப்படும்போது, அக்குறையை நீக்குவதற்கும், பாதுகாப்பதற்கும், ஆட்கொணர்வு நீதிப் பேராணை பெரும்பங்கு வகிக்கிறது. ஒரு தனிமனிதனின் சுதந்திரம் தடை செய்யப்படும் போது,  நீதிமன்றத்தில் ஆட்கொணர்வு மனு சமர்ப்பிப்பதன் மூலம், அந்தத் தடை பற்றி விசாரித்து தக்க தீர்வு கோர உரிமை உள்ளது.

ஆட்கொணர்வு நீதிப் பேராணை முதலில் இங்கிலாந்து நாட்டின் நீதிமன்றங்களில் வழங்கப்பட்டது. பின்னர் பொதுநலவாய நாடுகளிலும், ஏனைய பல நாடுகளிலும் பின்பற்றப்பட்டு, தனிமனித உரிமைக்கு ஒரு சட்டப் பாதுகாப்பு அளிக்கிறது.

ஒருவரை வேண்டுமென்றோ அல்லது  தவறாக  காவல் துறையால் கைது செய்யப்பட்டு, சுதந்திரமற்று  இருக்கும்போது, ஆட்கொணர்வு மனு மூலம் நீதிமன்றத்தை அணுகினால்,  அந்த நபரை கட்டுப்பாட்டில் வைத்திருப்பவர் நீதிமன்றத்தின் முன் கொண்டு வந்து நிறுத்துவது காவல் துறையின் கடமையாகும். அந்த சுதந்திரத் தடை சட்டத்துக்குப் புறம்பாக இருப்பின், அவர் விடுவிக்கப்படலாம். தகுந்த காரணமோ, ஆதாரமோ இல்லாமல் நீண்ட நாட்கள் சிறையில் வாடும் விசாரணைக் கைதிகளின் உறவினர்கள் அல்லது நண்பர்கள் அல்லது சமூக ஆர்வலர்கள் நீதிமன்றத்தில் ஆட்கொணர்வு மனு  சமர்ப்பித்து, அவர்களின் தனி மனித உரிமைகளை காக்க இயலும்.

## இதனையும் காண்க
* கேவியட் மனு

## மேற்கோள்கள்

## வெளி இணைப்புகள்

பகுப்பு:சட்டம்
பகுப்பு:மனித உரிமைகள்
பகுப்பு:உரிமைகள்
பகுப்பு:இந்தியாவில் சட்டம்
ஆக்ரி போர்

**ஆக்ரி போர்** (*Acre War*) பிரேசிலில் *ஆக்ரினோவினர் புரட்சி* (போர்த்துக்கேயத்தில் "ரெவொலோசொ") என்றும்  எசுப்பானியத்தில் *ஆக்ரியிற்கான போர் * ("லா கேகா டெல் ஆக்ரெ") என்றும் குறிப்பிடப்படுகின்றது; இது இயற்கை மீள்மம், தங்கம் போன்ற இயற்கை வளங்கள் நிறைந்த ஆக்ரே நிலப்பகுதியைக்  குறித்த பொலிவியாவிற்கும் பிரேசிலின் முதலாம் குடியரசுக்கும் இடையேயான எல்லைத் தகராறு ஆகும்.  இந்தச் சண்டை, 1899இலும்  1903இலுமாக இரு கட்டங்களாக நடைபெற்றது.  இறுதியில் பிரேசில் வென்று பெத்ரோபோலிசு உடன்பாடு ஏற்பட்டது.  இந்த உடன்பாட்டின்படி ஆக்ரி பிரேசிலின் அங்கமாயிற்று.   பெரு நாட்டுடன் பிணக்குவயப்பட்ட பகுதிகளையும் இந்த வெற்றி பாதித்தது.

பகுப்பு:பிரேசிலின் வரலாறு
பகுப்பு:பொலிவியாவின் வரலாறு
இலங்கைத் துடுப்பாட்ட அணியின் இங்கிலாந்து சுற்றுப்பயணம், 2016

இலங்கைத் துடுப்பாட்ட அணி 2016 மே 8 முதல் சூலை 5 வரை இங்கிலாந்து துடுப்பாட்ட அணிக்கு எதிராக இங்கிலாந்தில் மூன்று தேர்வுப் போட்டிகளிலும், ஐந்து ஒரு-நாள் போட்டிகளிலும், ஒரு இ20ப போட்டியிலும் பங்கேற்றது.

இத்தொடரில் மூன்று வகை போட்டிகளில் ஒவ்வோர் ஆட்டத்திற்கும் புள்ளிகள் வழங்கப்பட வேண்டும் என 2016 ஏப்ரலில், இங்கிலாந்து மற்றும் வேல்சு துடுப்பாட்ட வாரியம் முன்மொழிந்தது. 2016 மே மாதத்தில் முன்மொழிவு இரண்டு அணிகளாலும் ஏற்றுக் கொள்ளப்பட்டது. இதன்படி, தேர்வு ஆட்டம் ஒன்றில் வெற்றி பெறும் அணிக்கு 4 புள்ளிகளும், ஒருநாள் மற்றும் இருபது20 ஆட்டங்களில் வெற்றி பெறும் அணிக்கு 2 புள்ளிகளும் வழங்கப்படும். தொடரில் வெற்றி பெறும் அணிக்கு வெற்றிக்கிண்ணம் எதுவும் வழங்கப்பட மாட்டாது. பதிலாக £25,000 பணப்பரிசு வழங்கப்படும். இங்கிலாந்து அணி 20-4 என்ற புள்ளிக் கணக்கில் வெற்றி பெற்றது.

இலங்கை அணியின் இச்சுற்றுப்பயணத்தின் போது அவ்வணி அயர்லாந்து அணியுடன் இரண்டு ஒருநாள் போட்டிகளில் டப்லின் நகரில் விளையாடியது.

## அணிகள்

## தேர்வுத் தொடர்கள்
### 1வது தேர்வு

#### 2வது தேர்வு

#### 3வது தேர்வு

## ஒரு-நாள் தொடர்கள்
### 1வது ஒரு-நாள்

### 2வது ஒருநாள்

### 3வது ஒருநாள்

### 4வது ஒருநாள்

### 5வது ஒருநாள்

## இ20ப தொடர்

## மேற்கோள்கள்

## வெளி இணைப்புகள்
* Series home at ESPNCricinfo

பகுப்பு:2016 இல் விளையாட்டுகள்
2016
பகுப்பு:இலங்கையில் துடுப்பாட்டம்
பகுப்பு:பன்னாட்டுத் துடுப்பாட்ட சுற்றுப் பயணங்கள்
திறந்த கை நினைவுச்சின்னம்

**திறந்த கை நினைவுச்சின்னம்** (*Open Hand Monument*) என்பது இந்திய ஒன்றியப் பகுதியான
சண்டிகரில் அமைந்துள்ள ஒரு குறியீடு ஆகும். இதனை கட்டிடக் கலைஞர் லெ கொபூசியே வடிவமைத்தார். இச்சின்னம் சண்டிகர் நகரைச் சுட்டும் குறியீடாக அறியப்படுகிறது. இது "மாந்த இன ஒருமைப்பாட்டையும் அமைதியையும் செழிப்பையும் அளிக்கவும் பெறவுமான கை" என்பதனைச் சுட்டுகிறது. 50 சிறிய டன் எடையும் 26 மீட்டர் உயரமும் கொண்ட இச்சின்னமே லெ கொபூசியே வடிவமைத்த பல திறந்த கை சிற்பங்களில் பெரியது. இச்சின்னம் பறக்கும் பறவையைப் போல் தோன்றும். காற்றில் சுழலுமாறு வடிவமைக்கப்பட்டுள்ளது.

## இருப்பிடம்
திறந்த கை  சண்டீகரின் தலைநகர வளாகத்தின் பகுதி ஒன்றில், பின்னணியில் இமய மலைத் தொடரின் சிவாலிக் மலை தோன்ற அமைந்துள்ளது. திறந்த கை  அமைந்துள்ள சண்டிகர் இந்தியாவின் பல்வேறு பகுதிகளில் இருந்தும் சாலைகள், வான்வழி, இருப்புப் பாதை வழி நன்கு இணைக்கப்பட்டுள்ளது.

தேசிய நெடுஞ்சாலை 22 (அம்பாலா – கால்கா- சிம்லா –  கின்னூர்) மற்றும் தேசிய நெடுஞ்சாலை 21 (சண்டிகர் – மணாலி) ஆகியன இந்நகர் ஊடாகச் செல்கின்றன.

## மேற்கோள்கள்

## நூற்பட்டியல்
*
*
*
*
*

பகுப்பு:இந்தியச் சிற்பங்கள்
பகுப்பு:சண்டிகர்
சுங்கம் பள்ளிவாசல், மதுரை

**சுங்கம் பள்ளிவாசல்** (*Sungam Mosque*), மதுரையிலுள்ள நெல்பேட்டையில் அமைந்துள்ளது..இது மதுரையிலுள்ள பழமையான பள்ளிவாசல். முகலாய கட்டிடப்பாணியில் உள்ளூர் மக்களால் கட்டப்பட்டது.

## வரலாறு
மதுரை மாநகரின் மையப்பகுதியில் வைகை ஆற்றின் கரையோரம் அமைந்திருக்கும் நெல் பேட்டை,  மதுரைக்கு தேவையான அத்தியாவசிய உணவுப்பொருட்களை உற்பத்தி செய்யும் கேந்திரமாக விளங்குகிறது. தென்மாவட்டத்தில் விளைவிக்கப்படும் நெல் மற்றும் தானிய வகைகள் ஆங்கிலேயர் காலத்திலிருந்து இங்குதான் சந்தைப்படுத்தப்பட்டது. மாலிக் கபூரின் வெற்றியைத் தொடர்ந்து மதுரை பல்வேறு முஸ்லீம் மன்னர்களின் குடையின் கீழ் ஆளப்பட்டது. அப்போது நெல்பேட்டை பகுதி இசுலாமியர் அதிகம் வசிக்கும் இடமாக மாறியது.

### சுங்க வரி

அக்கால கட்டத்தில் மதுரைக்கு வர நெல்பேட்டை அருகே வைகை நதியைக் கடந்து வருவது ஒன்று தான் வழியாக இருந்தது. நகருக்குள் வருபவர்களிடம் நுழைவுவரி, சுங்கவரி வசூல் செய்யப்பட்டது. சுங்கச்சாவடி அருகே இசுலாமியர் தொழுகைக்காக மசூதி ஒன்றை கட்டினர். அதுவே அன்றிலிருந்து சுங்கம் பள்ளிவாசல் என்று அழைக்கப்படுகிறது. இன்றும் சுங்கம் பள்ளிவாசல் கட்டடம் பழமை வாய்ந்த நிலையில் காட்சி தருகிறது.

சுங்கம் பள்ளிவாசல் தெருவில் இரும்பைத் தகடாகவும், பொருள்களாகவும் செய்யும் தொழிலே பெரும்பான்மையாக உள்ளது.

## மாநகராட்சிப் பள்ளி
சுங்கம் பள்ளிவாசல் அருகே மதுரை மாநகராட்சியின் உமறுப் புலவர் உயர் நிலைப்பள்ளி செயல்பட்டு வருகிறது.

## மேற்கோள்கள்

பகுப்பு:இசுலாமியக் கட்டிடக்கலை
பகுப்பு:மதுரை மாவட்டத்திலுள்ள பள்ளிவாசல்கள்
கேவியட் மனு

**கேவியட் மனு** அல்லது **முன்னெச்சரிக்கை மனு** (Caveat Petition) என்பது தாக்கல் செய்யும் வாதிக்கு எதிராக, முன் அறிவிப்பு இன்றி, ஒரு குறிப்பிட்ட காரியத்தில், பிரதிவாதிக்கு சாதகமாக நீதிமன்றம் தீர்ப்பு அளிப்பதை தடுக்க, வாதி சார்பில், நீதிமன்றத்தில் தாக்கல் செய்யப்படும் மனு ஆகும்.

*கேவியட்*  எனும் இலத்தீன் மொழிச் சொல்லிற்கு *முன்னெச்சரிக்கை* என்று பொருள். முன்னெச்சரிக்கையாக கேவியட் மனு தாக்கல் செய்தவரின் கருத்தை அறிந்த பின்பே, வழக்கின் தீர்ப்பை நீதிமன்றம் வழங்கும்.

நீதிமன்றத்தில் ஒருவர் ஒரு விடயம் குறித்து வழக்கு தாக்கல் செய்யும் போது, அவ்வழக்கு தம்மைப் பாதிக்கும் எனக் கருதும் ஒருவர், தன்னைக் கலந்து ஆலோசிக்காமல் வழக்கின் தீர்ப்பு கூறக்கூடாது என்பதற்காக, முன்னெச்சரிக்கையாக நீதிமன்றத்தில் கேவியட் மனு தாக்கல் செய்வர். இங்கு ஒருவர் என்பது தனியொரு நபராகவும் இருக்கலாம் அல்லது நிறுவனமாகவும் இருக்கலாம். கேவியட் மனு தாக்கல் செய்பவரின் விளக்கத்தைப் பெற்றுத்தான் நீதிமன்றம் தீர்ப்பை வழங்கும் என்பதால், மனு பதிந்தவரின் உரிமை காக்கப்படுகிறது.

எடுத்துக்காட்டாக, அனைத்திந்திய அளவிலான மருத்துவ பொது நுழைவுத் தேர்வு தொடர்பாக யார் வழக்கு தொடர்ந்தாலும், தங்களது (தமிழ்நாடு அரசு) கருத்தைக் கேட்காமல், நீதிமன்றம் எந்த உத்தரவையும் பிறப்பிக்கக் கூடாது எனக் கூறி, 26 மே 2016 அன்று இந்திய உச்ச நீதிமன்றத்தில் தமிழக அரசு கேவியட் மனுவை தாக்கல் செய்தது.

## இதனையும் காண்க
* ஆட்கொணர்வு மனு

## மேற்கோள்கள்

## வெளி இணைப்புகள்
* 'கேவியட்' போடுங்கப்பா... : சொல்கிறார் அனுபவஸ்தர்

பகுப்பு:மனித உரிமைகள்
பகுப்பு:இந்தியாவில் சட்டம்
சல்போனானிலைடு

**சல்போனானிலைடு** *(Sulfonanilide)* என்பது சல்போனாமைடு  தொகுதியுடன் ஒரு கந்தக அணுவானது இரண்டு ஆக்சிசன் அணுக்கள் ஒரு கார்பன் மற்றும் ஒரு நைட்ரசன்  அணுக்களுடன் பிணைந்துள்ள அனிலின் வழிப்பொருள் வகை வேதி விணைக்குழுவாகும்.
## மேற்கோள்கள்

பகுப்பு:வேதி வினைக்குழுக்கள்
பகுப்பு:கரிமச் சேர்மங்கள்
பெல்லாரி அனல் மின் நிலையம்

**பெல்லாரி அனல் மின் நிலையம்** *(Bellary Thermal Power station)*  இந்தியாவின் கர்நாடகா மாநிலத்தில் இருக்கும் பெல்லாரி மாவட்டத்தில் உள்ள குதாடினி கிராமத்தில் அமைந்துள்ளது. ஒவ்வொன்றும் 500 மெகாவாட் திறன் கொண்ட இரண்டு நிலக்கரி-எரிபொருள் அலகுகள்.இம்மின் நிலையத்தில் இயங்கி வருகின்றன. இவை ஒரு நாளைக்கு 12 மில்லியன் அலகுகள் மின்னுற்பத்தி செய்யும் திறன் கொண்டவையாகும். 700 மெகாவாட் நிலக்கரி எரிப்பொருகளால் இயங்கக்கூடிய ஒரு புதிய அலகும் இங்கு கட்டப்பட்டு வருகிறது. இம்மின் நிலையம் உய்ய மிகை கொதிகலன்கள் தொழில்நுட்பத்துடன் செயல்படும் வகையில் உருவாக்கப்பட்டு வருகிறது.

## மேற்கோள்கள்

## புற இணைப்புகள்
* http://www.thehindu.com/todays-paper/tp-national/tp-karnataka/boiler-of-bellary-thermal-power-station-lit-up/article1777892.ece

பகுப்பு:பள்ளாரி மாவட்டம்
பகுப்பு:கர்நாடகா அனல் மின் நிலையங்கள்